VIRON PASTORIT AREENALLA
Arvoisa katsoja, nimeni on Kuldar Järve -
ja tänään puhumme onnesta ja onnen hetkistä.
Työskentelen Viron Helluntaikirkon eri seurakunnissa, -
mutta olen vastuuhenkilönä myös moottoripyöräpiireissä.
Olen Viron Gospel Riders klubin presidentti.
On suuri kunnia ja etuoikeus -
julistaa Jumalan sanaa moottoripyöräilijöille.
Ihmisille, joiden ympärillä ei ole paljon muita kristittyjä.
Joka kevät alkaa moottoripyöräkauden siunauksella.
On suuri etuoikeus julistaa siellä Jumalan sanaa.
Tänä vuonna tapahtui ihme.
Eräs tuntematon suomalainen lahjoitti meille 20 000 euroa.
Raamattuseura lahjoitti meille 5000 euroa motoraamattuja varten.
Se on pyöräilijöitä varten muokattu uusi testamentti.
Minun missioni on, -
saada kaikille moottoripyöräilijöille tällainen motoraamattu.
Mutta nyt tämän päivän aiheeseen, onni ja onnenhetket.
Ulkonäköni on tänään hieman toisenlainen, -
mutta haluan silti jakaa sinulle sydäntäni.
Onni ja onnenhetket.
Vuonna 1999 elämässäni tapahtui jotain kummallista.
Olin Tallinnan lähellä Suurupissa -
ja minun piti lähteä ajamaan asioita Tallinnaan.
Lainasin kaverini autoa ja ajoin sillä kaupunkiin.
Paluumatkalla pysähdyin tankkaamaan.
Laitoin 5 litraa bensaa ja lähdin sisälle maksamaan.
Siellä minulle annettiin kuponki.
Kyseessä oli arvontapeli, jonka pääpalkintona -
oli maastoauto, Land Rover.
Täytin sen kupongin ja en ajatellut sen enempää.
Kotona vitsailin vaimolleni, että kohta ajellaan Land Roverilla.
Kuukauden päästä olin unohtanut koko asian.
Eräänä päivänä minulle tuli puhelu.
Vaimoni vastasi puhelimeen ja ihmettelin, -
kun hän alkoi huitoa käsillään.
Sitten hän tuli luokseni ja sanoi: "Olet voittanut Land Roverin."
En ymmärtänyt, mitä hän tarkoitti, -
ajattelin, että sehän on puolen miljoonan jeeppi!
Tämän täytyi olla vitsi.
Mutta totta se oli ja tilanne jännittyi entisestään.
BMW-n johtaja soitti minulle henkilökohtaisesti -
ja pyysi tulemaan perheeni kanssa auton luovutustilaisuuteen.
He lupasivat lähettää auton hakemaan meitä, -
mutta kotini on 200 km päässä Tallinnasta.
Kiitin ja sanoin, että tulemme itse bussilla -
ja meitä voi tulla hakemaan bussiasemalta.
Meillä ei käytännössä ollut autoa.
Meillä oli vanha Mosse, öljyä kului enemmän kuin bensaa.
Voit kuvitella, kuinka suuri lahja tämä oli Jumalalta!
Aivan mahtavaa.
Kun saavuimme Tallinnaan, -
meitä oli vastassa BMW-n uusin malli.
Kuljettaja avasi oven, istuimme pehmeille nahkapenkeille.
Ajoimme BMW keskukseen.
Johtaja otti meidät vastaan ja otti takkimme.
Hän onnitteli ja sanoi, että vielä menee hetki aikaa, -
menkää kahvilaan ja valitkaa mitä tahansa.
Mitä me maalaisina osasimme muuta valita, -
kuin perunasalaattia ja kokista?
Näimme, kuinka autoamme viimeisteltiin.
Auton kyljessä oli liimattuna tarra: "Vapauden maku".
Niinä vuosina tein myös vankilatyötä.
Miten mahtavaa!
Tietenkin se oli vain leikkiä, -
auto annettiin vuodeksi käyttöön.
Sen jälkeen auto oli mahdollista ostaa, mutta luovuimme siitä.
Vuoden verran sain ajaa -
Viron parasta 99-vuosimallista autoa.
Freelander Land Rover!
Siitä luopuminen oli vaikeaa, -
mutta Jumala opetti minulle, että mikään ei ole ikuista.
Aika muuttuu, tilanteet muuttuvat.
Mihin kiinnitän huomioni?
Muuttuviin asioihin, vai muuttumattomiin?
Jumala on tehnyt elämässäni paljon ihmeitä, -
istuttaakseen Sanansa minuun.
Ehkäpä olen itse puupää, -
mutta olen Jumalalle kiitollinen,
että Hän on vahvistanut Sanansa minussa ihmeiden kautta.
Kaikki se on saanut minut etsimään pysyvää onnea.
Onnea, mikä ei muutu.
Onnea, mikä ei häviä.
Kuinka paljon tarvitset ollaksesi onnellinen ihminen?
Nalle Puh sanoi, -
että on mahdotonta olla onneton, kun sinulla on ilmapallo.
Hän tarvitsi vain ilmapallon, ollakseen onnellinen.
Äitini soitti eräänä päivänä -
ja kertoi ostaneensa jauhelihakoneen.
Hän sanoi minulle: "Kuldar, olen niin onnellinen!
Tällä koneella on niin helppoa tehdä jauhelihaa!"
Rakkaat, tässä muuttuvassa ajassa ja yhteiskunnassa kaikki muuttuu.
Tämän päivän uusin puhelin on huomenna jo vanha malli.
Uusi auto on kohta jo vanha. Kaikki muuttuu.
Kuinka paljon aikaa ja energiaa laitat erinäisiin asioihin?
Käytätkö enemmän aikaa siihen, mikä on hetkellistä ja muuttuvaa -
vai panostatko siihen, mikä on pysyvää?
Rakas katsoja, -
uskon, että kun panostamme enemmän siihen pysyvään onneen, -
saamme varmasti myös kaikkea muuta, kaikkea mitä tarvitsemme.
En tarkoita, etteikö pitäisi omistaa -
hienoa autoa, puhelinta, tietokonetta.
Mutta se kaikki on muuttuvaa.
Tähän auto-asiaan liittyi vielä jotain erikoista.
Arvontaan osallistui 11 000 ihmistä, johtaja kertoi minulle.
Arpojana toimi 3-vuotias lapsi.
Hän otti ensimmäisen lapun ja laittoi sen takaisin.
Hän otti toisen ja laittoi myös sen takaisin.
Sitten hän valitsi kolmannen ja antoi sen isälleen.
Jumala haluaa tehdä enemmän kuin tarjota ohimenevää onnea.
Kun ajoin sen Land Roverin kotiin, -
voit kuvitella, mitä koin ja tunsin sillä hetkellä.
Tietenkin esittelin autoa kavereilleni, läheisilleni.
Kävimme koe-ajeluilla. Kaikki oli ihmeellistä.
Sitten tuli yö ja parkkeerasin auton taloni eteen.
Yöllä aloin pelkäämään.
Mitä jos joku törmää pimeässä autooni?
Ehkä autolle tapahtuu jotain?
En pystynyt nukkumaan.
Siinä hetkessä suuri onneni muuttui kuormaksi.
Sitten Jumala näytti minulle ja tajusin, -
että autolla on kaiken korvaava vakuutus.
Vaikka se olisi varastettu tai rikottu, -
vakuutus olisi kantanut vastuun.
Miten onni voi kääntyä onnettomuudeksi?
Sinun onnesi voi muuttua onnettomaksi elämäksi, -
sillä kaikki maallinen muuttuu tässä ajassa.
Ihminen muuttuu, asiat muuttuvat.
Mutta, rakas katsoja, on myös asioita, jotka eivät muutu.
Olen pian 50-vuotias.
En elänyt Viron 1. tasavallan aikaan.
Elin kuuluisaan Neuvostoliiton aikaan.
Siinä yhteiskunnassa oli omat opetuksensa.
Ja oli myös salainen kirja, mitä oli kielletty lukea: Raamattu.
Mutta Raamattua ei pystytty hävittämään.
Tänä päivänä Viro on vapaa maa.
Kommunismi on voitettu, sen opetukset ovat hävinneet.
Ja Raamattu on yhä olemassa.
Raamattua ei pystytty kadottamaan.
Se on muuttumaton.
Sen Sanoma sopii jokaiseen ajanjaksoon, -
jokaiseen yhteiskuntaan.
Suhde Jumalaan tässä elämässä -
jättää jäljen ikuisuuteen.
Sanon usein nuorille: -
"Älkää vain lukeko historiaa, vaan tehkää historiaa."
Kun etsit Jumalaa ja pysyvää onnea, -
sinun jälkesi ei häviä.
Psalmi 36:10: -
"Sinun luonasi on elämän lähde, sinun valostasi me saamme valon."
Kun Jumala tulee elämääni ja antaa pysyvän onnen, -
Hänen valossaan näemme valon, alamme ymmärtämään elämää, -
koemme, mikä on elämän tarkoitus ja miksi elämme täällä.
Elämä on nautinto.
Meillä on oikeus nauttia siitä onnesta, mitä Jumala antaa.
Jumalan aito toive on, että olet onnellinen.
Jumala ei halua, että olet onneton.
On hetkiä ja tilanteita, jotka tuovat surua, -
mutta Jumalaan luottaessa, nekin tilanteet muuttuvat.
Hän antaa pysyvän onnen.
On suuri ilo palvella Jumalaa.
Mitä on muuttuva onni?
Kuvittele tällaista tilannetta.
Olen unelmoinut pitkään urheiluautosta, ferrarista.
Olen säästänyt 20 vuotta, ostaakseni itselleni urheiluauton.
Elämäni tarkoitus on ajaa joskus ferraria.
Olen odottanut kauan. Lopulta otan pankkilainan -
ja ostan sen ferrarin.
Sitten heti toisena päivänä ajan sillä ferrarilla päin puuta.
Jos tämän ihmisen elämän ainoa tarkoitus oli omistaa ferrari, -
mitä nyt tapahtuu?
Järkytys, kaiken menetys.
Jumala haluaa antaa meille onnen, joka ei sammu.
Sinun luonasi on elämän lähde, -
Sinun valossasi, Jumala, näemme valon.
Mitä voimme sanoa maallisesta omaisuudesta?
Emmekö tarvitse sitä? Tarvitsemme.
Matteuksen evankeliumi 6:19-20: -
"Älkää kootko itsellenne aarteita maan päälle.
Täällä tekevät koi ja ruoste tuhojaan ja varkaat murtautuvat sisään -
ja varastavat.
Kootkaa itsellenne aarteita taivaaseen.
Siellä ei koi eikä ruoste tee tuhojaan -
eivätkä varkaat murtaudu sisään ja varasta."
Rakas katsoja, -
uskon, että rikas ihminen on se, joka osaa antaa.
Hän, joka ei vain kerää, vaan myös antaa.
Sananlaskut 11:24 sanotaan näin: -
"Antelias antaa ja rikastuu yhä, -
saituri kitsastelee ja köyhtyy.
Joka toisia ruokkii, syö itse kyllin, joka tarjoaa vettä, saa itse juoda."
ETV-kanavalla näytettiin joskus ohjelmaa onnellisesta miehestä.
Hän ei asunut hienossa linnassa.
Hänellä ei ollut pehmeitä huonekaluja.
Mies asui pienessä, itse kyhätyssä puutalossa.
Hänen missionsa -
oli antaa kaikki omaisuutensa eräälle lastenkodille siunaukseksi.
Ja kuinka onnellinen hän oli sitä tehdessään!
Kuinka paljon voimmekaan oppia häneltä.
Niin usein vaikuttavat meihin raha, rikkaus, houkutukset, -
asiat, jotka tarjoavat meille ohimenevää onnea.
Ja niistä tulee elämässämme niin kovin tärkeitä.
Samalla mietimme, miksi kaikki ei ole parhain päin.
Jumala haluaa tehdä sinut onnelliseksi.
Jumala haluaa tarjota sinulle pysyvää onnea.
Psalmi 31:6: -
"Sinun käsiisi minä uskon henkeni. Herra, sinä lunastat minut vapaaksi, -
sinä uskollinen Jumala."
Jumalan kautta ymmärrämme, mitä elämä on.
Ilman Jumalaa etsimme muuttuvaa onnea, -
kulutamme energiamme, voimamme ja kalliin aikamme, -
omistaaksemme jotain.
Ystäväni, älä mene siihen mukaan!
Älä ole se ihminen, joka tavoittelee ohimenevää onnea.
Onnen tulee kasvaa kristityn elämässä.
Onni ei riipu taloudesta tai politiikasta.
Lama tai poliittiset ongelmat -
eivät voi vaikuttaa meidän onneemme.
Meidän onnemme riippuu Jumalasta.
Ei ihmisistä, asioista, harrastuksista, -
vaikkakin nämä kaikki ovat tarpeellisia.
Mutta kaiken keskipisteessä olkoon pysyvän onnen tavoittelu.
Onni on riippuvainen Jumalasta.
Kun vietämme aikaa Hänen edessään, -
rukoillessa, Häntä etsiessä, -
löydämme onnen kaavan.
Sitä kaavaa eivät osaa käyttää fyysikot tai matematiikan maisterit.
Kun sinä seuraat Kristusta, palvelet ja luotat Häneen, -
kun sinä etsit pysyvää onnea, olet maailman onnellisin ihminen.
Voin rohkeasti todistaa, olen ollut uskossa 23 vuotta -
ja tunnen olevani maailman onnellisin ihminen!
Kiitän Jumalaa siitä, -
että Hän on antanut rakkaan puolison, rakkaat tyttäreni.
Kiitän Jumalaa siitä, että olen etsinyt Häntä.
Kaikki muu, autot ja talot, se on tullut kaupan päälle.
Se on pelkkää bonusta.
Kun etsimme pysyvää onnea, kaikki ohimenevä tulee siinä sivussa.
Land Rover tuli kaupan päälle.
Monet kysyivät minulta, mitä tunsin, kun piti luopua autosta.
Ei se ollut riemuisa hetki, -
mutta tiesin, että Jumalalla on minua varten vielä enemmän.
Jumala on johtanut minua ihmeestä ihmeeseen.
Miksi? Koska olen päättänyt tavoitella pysyvää onnea.
Onnea, joka tekee oikeasti onnelliseksi.
Jopa silloin, kun kaikki ei miellytä, -
tuntuu vaikealta ja olemme epätoivoisia, -
kun luotamme Jumalaan, Hän voi tuoda hyvän esille.
Jokaisessa täydellisessä perheessä -
tulee välillä erimielisyyksiä.
En pidä riidoista tai väärinkäsityksistä, -
mutta niitä vain tulee vastaan.
Mutta niin tulee myös sovinto ja anteeksianto.
Silloin syttyy uusi rakkaus.
On hienoa etsiä Jumalaa niissä hetkissä.
On tärkeää olla samaa mieltä Jumalan kanssa.
Se on välillä todella vaikeaa, mutta ei mahdotonta.
Kun kiinnitämme huomiomme muuttuviin asioihin -
ja ohimenevään onneen, -
emme löydä rauhaa.
Mutta kun etsimme pysyvää onnea, -
löydämme rauhan itsemme ja Jumalan suhteen.
Tässä elämässä aika ei ole sinun puolellasi.
On tärkeää tietää, mikä on tehtävämme täällä.
Millaista onnea etsit tästä elämästä?
Kuningas Salomo, Saarnaajan kirjassa, -
kävi läpi kaikki askeleet, -
etsien muuttuvista asioista pysyvää onnea.
Hän etsi sitä erilaisista asioista, -
naurusta, viinistä, naisista, suurista teoista.
Lopulta hän päätyy tulokseen, -
että kaikki on tyhjänpäiväistä ja turhaa.
Onneksi isänsä Daavidin esimerkin mukaan, -
Salomo alkoi etsimään Jumalaa.
Hän näki että kaikki on turhuutta.
Saarnaajan kirjassa 3:14, Salomo sanoo näin: -
"Minä oivalsin, että kaikki, minkä Jumala tekee, pysyy ikuisesti.
Siihen ei ole lisäämistä eikä siitä vähentämistä.
Jumala on niin tehnyt, että häntä pelättäisiin."
Palvele Jumalaa, luota Häneen, pelkää Häntä.
Näin löydät pysyvän onnen.
Saarnaajan kirjan 12. luvussa Salomo sanoo loppusanat:
"Tässä on lopputulos kaikesta, mitä nyt on kuultu: -
pelkää Jumalaa ja pidä Hänen käskynsä.
Tämä koskee jokaista ihmistä."
Eikö olekin kevyt loppusana?
Pelkää Jumalaa ja pidä Hänen käskynsä.
Tämä koskee jokaista ihmistä.
Nalle Puhille riitti siitä, että hänellä oli ilmapallo.
Sinulle riittää se, että pelkäät Jumalaa ja täytät Hänen käskynsä.
Rukoillaan.
Taivaallinen Isä, -
kiitän Sinua siitä, että olet antanut pysyvän onnen.
Herra, opeta meitä kulkemaan oikealla tiellä, -
sillä Sinun valossasi näemme valon.
Kiitämme Sinua kaikesta, Jeesus Kristus.
Ole siunattu, rakas katsoja!
Toivotan sinulle Taivaan Isän siunausta -
ja jatkuvaa pysyvää onnea!
Jumala siunatkoon sinua!
Suomennos: Sanna Pitko